SET ปิดเช้าพุ่งกระฉูด 32 จุด ทะลุ 1,400! รับ Fund Flow ไหลเข้า หลังเศรษฐกิจเริ่มฟื้น
SET ปิดเช้าพุ่งกระฉูด 32 จุด ทะลุ 1,400! รับ Fund Flow ไหลเข้า หลังเศรษฐกิจเริ่มฟื้น โดยดัชนีช่วงเช้าปิดที่ระดับ 1,406.34 จุด เพิ่มขึ้น 32.16 จุด หรือ 2.34% มูลค่าการซื้อขาย 7.05 หมื่นล้านบาท 
4 มิ.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,406.34 จุด เพิ่มขึ้น 32.16 จุด หรือ 2.34% มูลค่าการซื้อขาย 7.05 หมื่นล้านบาท 
10 หุ้นดันดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้ปรับตัวขึ้นตาม Sentiment ต่างประเทศ โดยตลาดหุ้นในภูมิภาคเอเชียเช้านี้ต่างเคลื่อนไหวในแดนบวกกันราว 0.6-0.7% โดยมองว่ามาจากการฟื้นตัวทางเศรษฐกิจหลังจากที่ได้มีการเปิดกิจกรรมทางเศรษฐกิจแล้ว
อีกทั้ง ภาพรวมตัวเลขเศรษฐกิจของประเทศสำคัญก็ไม่ได้แย่เหมือนอย่างที่ตลาดคาดไว้ อย่างตัวเลขเศรษฐกิจของสหรัฐฯ และจีน ต่างก็ออกมาดี นอกจากนี้ ยังได้แรงหนุนจากเม็ดเงินไหลเข้ามาในเอเชียด้วย ทำให้เป็นปัจจัยที่เข้ามาหนุนตลาดฯ
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะยังยืนในแดนบวกได้ พร้อมให้แนวรับ 1,380 จุด ส่วนแนวต้าน 1,405-1,411 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BBL     มูลค่าการซื้อขาย  4,601.86 ล้านบาท  ปิดที่  127.00 บาท เพิ่มขึ้น 11.50 บาท
KBANK   มูลค่าการซื้อขาย  4,582.27 ล้านบาท  ปิดที่  114.00 บาท เพิ่มขึ้น 14.00 บาท
AOT     มูลค่าการซื้อขาย  4,152.24 ล้านบาท  ปิดที่   67.00 บาท เพิ่มขึ้น  3.50 บาท
SCB     มูลค่าการซื้อขาย  3,554.90 ล้านบาท  ปิดที่   85.50 บาท เพิ่มขึ้น  9.00 บาท
ADVANC  มูลค่าการซื้อขาย  2,306.51 ล้านบาท  ปิดที่  198.00 บาท เพิ่มขึ้น  4.50 บาท